VENDIM
Nr. 24, datë 14.1.2015 

PËR MIRATIMIN E STRUKTURËS DHE MËNYRËS SË FUNKSIONIMIT E ORGANIZIMIT TË AGJENCISË KOMBËTARE TË BARNAVE DHE PAJISJEVE MJEKËSORE
(ndryshuar me vendimin nr. 331, datë 18.5.2022)
(i përditësuar)

Në mbështetje të nenit 100 të Kushtetutës, të nenit 17, të ligjit nr. 105/2014, datë 31.7.2014 “Për barnat dhe shërbimin farmaceutik”, dhe të ligjit nr. 89/2014, datë 17.7.2014, “Për pajisjet mjekësore”, me propozimin e ministrit të Shëndetësisë, Këshilli i Ministrave

VENDOSI:

1. Qendra Kombëtare e Kontrollit të Barnave bëhet Agjencia Kombëtare e Barnave dhe Pajisjeve Mjekësore (këtu më poshtë e quajtur Agjencia), sipas strukturës dhe organikës, të përcaktuara në skemat 1 dhe 2, që i bashkëlidhen këtij vendimi.
2. Agjencia është një institucion në varësi të ministrisë përgjegjëse për shëndetësinë, e specializuar për analizën dhe kontrollin e barnave, për dhënien e autorizimit për tregtim, për inspektimin e veprimtarive në fushën farmaceutike, për farmako – vigjilencën dhe për administrimin e standardeve të pajisjeve mjekësore.
3. Agjencia ka këto përgjegjësi:
a) Zbaton të gjitha detyrimet ligjore, të përcaktuara në legjislacionin në fuqi, për vendosjen në treg, eksportin, tregtimin dhe përdorimin e barnave, të barnave homeopatike, si dhe të pajisjeve mjekësore;
b)  Ndërmerr të gjitha veprimet e nevojshme për zbatimin e detyrimeve që lidhen me farmako – vigjilencën;
c) Miraton, sipas rregullave të parashikuara në ligj, formatin e publicitetit për barnat;
ç) Bashkëpunon me institucione analoge jashtë vendit për çështje të ndryshme të fushës farmaceutike dhe të pajisjeve mjekësore;
d) Lidh, me autorizimin e ministrit përgjegjës për shëndetësinë, marrëveshje reciprociteti me institucione homologe të vendeve të tjera;
dh) Propozon, pranë ministrisë përgjegjëse për shëndetësinë, ndryshime në aktet ligjore dhe nënligjore, me qëllim plotësimin dhe përmirësimin e legjislacionit përkatës;
e) Harton projektbuxhetin dhe e paraqet atë pranë ministrisë përgjegjëse për shëndetësinë për miratim;
ë) Kryen procesin e regjistrimit dhe të inspektimit, bazuar në standardet e parashikuara për pajisjet mjekësore;
f) Zhvillon procesin e inspektimit në përputhje me aktet ligjore dhe ato nënligjore.
4. Marrëdhëniet e punës së punonjësve të Agjencisë rregullohen nga dispozitat e ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar.
5. Mënyra dhe procedurat e punësimit, lëvizjet dhe transferimi i stafit të Agjencisë miratohen nga ministri përgjegjës për shëndetësinë.
5.1 Rregullorja për organizimin dhe funksionimin e Agjencisë Kombëtare të Barnave dhe Pajisjeve Mjekësore miratohet me urdhër të ministrit përgjegjës për shëndetësinë.
6. Agjencia drejtohet nga drejtori i Agjencisë, i cili emërohet dhe lirohet nga ministri përgjegjës për shëndetësinë, sipas kritereve dhe procedurave përkatëse.
7. Drejtori i Agjencisë ka këto përgjegjësi kryesore:
a) Drejton dhe bashkërendon detyrat e punonjësve, me qëllim përmbushjen me sukses të rolit të Agjencisë;
b) Administron fondet buxhetore dhe fondet e tjera, të krijuara sipas legjislacionit në fuqi, për funksionimin normal të Agjencisë;
c) Shfuqizuar;
ç) Bashkëpunon ngushtë me institucione të ndryshme dhe organizata që veprojnë në fushën farmaceutike dhe të pajisjeve mjekësore, brenda dhe jashtë vendit;
d) Përfaqëson Agjencinë në marrëdhënie me të tjerët;
dh) miraton përshkrimet e punës për të gjithë punonjësit e Agjencisë.
8. Ngarkohet Ministria e Shëndetësisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

SKEMA 2

ORGANIKA E AGJENCISË KOMBËTARE TË BARNAVE DHE PAJISJEVE MJEKËSORE

	
POZICIONI
	
NUMRI

	
	

	I. DREJTOR 
	1

	
	

	II. ZV/DREJTOR TEKNIK
	1

	III. ZV/DREJTOR EKONOMIK
	1

	IV. KOORDINATOR I RRJETIT TË KOORDINATORËVE KUNDËR KORRUPSIONIT
	1

	
	

	V. SEKTORI I PAJISJEVE MJEKËSORE
	5

	SHEF SEKTORI
	1

	FARMACIST/MJEK/INXHINIER
	4

	
	

	VI. SEKTORI I FARMAKOVIGJILENCËS
	5

	SHEF SEKTORI
	1

	FARMACIST/MJEK
	4

	
	

	VII. SEKTORI I AUTORIZIMIT PËR TREGTIM & ÇËSHTJEVE RREGULLATORE
	12

	SHEF SEKTORI
	1

	FARMACIST
	9

	MJEK
	2

	
VIII. SEKTORI I SHPËRNDARJES SË BARNAVE DHE PAJISJEVE MJEKËSORE
	8

	SHEF SEKTORI
	1

	FARMACIST INSPEKTOR PËR KONTROLLIN FARMACEUTIK
	4

	SPECIALIST
	2

	TEKNIK I MESËM
	1

	
IX. SEKTORI I INSPEKTIMIT
	21

	SHEF SEKTORI
	1

	FARMACIST INSPEKTOR PËR KONTROLLIN FARMACEUTIK
	16

	MJEK/INXHINIER PËR PAJISJET MJEKËSORE (PËR INSPEKTIMIN E PAJISJEVE MJEKËSORE)
	4

	
X. LABORATORI I KONTROLLIT
	19

	SHEF SEKTORI
	1

	ANALIST
	14

	LABORANT
	4

	
XI. SEKTORI I INFORMACIONIT DHE KOMUNIKIMIT
	4

	SHEF SEKTORI
	1

	FARMACIST/MJEK
	3

	
XII. SEKTORI I BURIMEVE NJERËZORE
	6

	SHEF SEKTORI
	1

	SPECIALIST (JURIST)
	1

	SPECIALIST (PËR BURIMET NJERËZORE & MARRËDHËNIET ME PUBLIKUN)
	1

	ARKIVIST
	1

	PROTOKOLLIST
	1

	NËPUNËS INFORMACIONI
	1

	
XIII. SEKTORI I ÇËSHTJEVE JURIDIKE
	3

	SHEF SEKTORI
	1

	SPECIALIST (JURIST)
	2

	
XIV. SEKTORI I FINANCËS & SHËRBIMEVE MBËSHTETËSE
	12

	SHEF SEKTORI
	1

	SPECIALIST (EKONOMIST)
	3

	MAGAZINIER
	1

	SHOFER
	3

	SANITAR
	3

	PUNONJËS MIRËMBAJTJEJE
	1

	
	

	 
	 

	PUNONJËS GJITHSEJ
	99

